

Kritériá hodnotenia

Bratislava, 11.06.2018

Predkladá

Výkonný výbor Združenia

Spracovateľ

Prof. Ing. A. Kopáčik, PhD., prezident Združenia

**STAVBA ROKA**

**KRITÉRIÁ HODNOTENIA STAVIEB**

V súlade so štatútom súťaže prihlásené stavby hodnotí odborná porota. Porota hodnotí komplexné plnenie základných požiadaviek, na mechanickú odolnosť a stabilitu, bezpečnosť v prípade požiaru, hygienu, ochranu zdravia a životného prostredia, bezpečnosť a prístupnosť pri používaní, ochranu proti hluku, energetickú hospodárnosť a udržiavanie tepla, trvalo udržateľné využívanie prírodných zdrojov pri zhotovovaní a užívaní stavby. Ďalej hodnotí príslušne podľa druhu a kategórie stavby osobitne:

1. **URBANISTICKÉ A ARCHITEKTONICKÉ RIEŠENIE**

**1. Urbanistická kompozícia** - situácia širších vzťahov, napojenie na technickú a dopravnú infraštruktúru, mierka stavebného diela a prostredia, osadenie do krajiny, environmentálne faktory, dotvorenie urbánneho priestoru.

**2. Architektonický výraz**

* jeho začlenenie do prostredia, kontext s existujúcim (historickým prostredím),
* vzťah k okolitým stavbám, rešpektovanie kontinuity,
* materiálové a farebné pôsobenie celku, ako aj architektonických detailov,   
  ich remeselné a profesionálne zvládnutie v realizácii,
* štandardná vybavenosť (zeleň, garáže, spevnené plochy).

**3. Architektonické riešenie**

* posúdenie pôvodných parametrov projektového riešenia,
* hmotovo-priestorové riešenie z hľadiska exteriéru a interiéru,
* typologické riešenie stavby/budovy,
* progresívnosť a originalita architektonického, urbanistického, konštrukčného a realizačného riešenia,
* architektonicko-výtvarná hodnota realizovaného diela vzhľadom na funkčné, konštrukčné a prevádzkové parametre.

1. **STAVEBNO-TECHNICKÉ RIEŠENIE**
2. **Stavebné konštrukcie**

* vhodnosť konštrukčného systému,
* technické riešenie základových konštrukcií, spodnej a hornej stavby,
* technické riešenie obalových konštrukcií,
* použité systémy techniky prostredia,
* použité stavebné materiály a výrobky,
* súlad projektovej dokumentácie stavby s realizáciou,
* hľadisko stavebno-fyzikálne (úroveň tepelnej ochrany, protislnečnej ochrany, akustiky, prirodzeného osvetlenia, aerodynamiky a hydrodynamiky budov),
* spôsob riešenia ochrany proti hluku,
* inovatívnosť konštrukčného riešenia,
* bezbariérovosť a bezpečnosť pri používaní.

1. **Statika nosných konštrukcií**

* predpoklad spoľahlivosti stavebnej konštrukcie – posúdenie rizikových detailov, systém kontroly výpočtov v projektovej kancelárii,
* vhodnosť statického riešenia stavby vzhľadom na zámery architekta,
* optimálne použitie statickej sústavy, statický detail.

1. **Bezpečnosť v prípade požiaru**

* zachovanie nosnosti konštrukcie počas určitého času,
* obmedzenie tvorby a šírenia ohňa a dymu,
* bezpečné opustenie stavby osobami nachádzajúcimi sa v stavbe a bezpečnosť záchranných tímov.

1. **Energetická hospodárnosť budovy - hodnotenie stavebného diela ako celku**

* úroveň tepelnej ochrany stavebných konštrukcií a budovy,
* úroveň techniky prostredia (vykurovanie, vetranie, chladenie, príprava teplej vody, zabudované osvetlenie, spätné získavanie tepla),
* celková potreba energie v budove a podiel energie z obnoviteľných zdrojov,
* energetická hospodárnosť – potreba energie v budove (kWh/(m2.a)),
* primárna energia – trieda energetickej hospodárnosti.

**5. Ekonomická efektívnosť**

* celkový investičný náklad (Eur), merný investičný náklad (Eur/m2, Eur/m3),
* prevádzková náročnosť stavebného diela (Eur/rok, kWh/m3.a),
* predpokladaná životnosť stavebného diela vzhľadom na jeho prevádzku a údržbu.

1. **VHODNOSŤ POUŽITIA MATERIÁLOV A VÝROBKOV, ICH   
   REMESELNÉ A PROFESIONÁLNE ZVLÁDNUTIE  PRI ZHOTOVENÍ DIELA**

**Kvalita použitých stavebných  výrobkov (materiálov a konštrukcií)**

* vizuálne posúdenie do stavby zabudovaných výrobkov,
* progresívnosť a inovatívnosť použitých stavebných výrobkov,
* použité výrobky z hľadiska ekológie a ich pôvodu,
* zdokumentovanie kvality použitých stavebných výrobkov – vyhlásenia o parametroch.

1. **REALIZÁCIA STAVBY**

**Hodnotenie súťažného návrhu z hľadiska realizácie výstavby**

* technológie výstavby, ich modernosť, pokrokovosť a optimálnosť použitia,
* remeselne zvládnutý stavebný a architektonický detail,
* vedenie stavebného denníka a dokumentov riadenia stavby.

1. **FUNKČNOSŤ A VPLYV SÚŤAŽNÉHO NÁVRHU   
   NA ŽIVOTNÉ PROSTREDIE**

**1. Hodnotenie súťažného návrhu z hľadiska** **jeho funkcie**

* posúdenie funkcie,
* porovnanie parametrov zhotoveného diela s projektovými parametrami.

**2. Hodnotenie súťažného návrhu z hľadiska jeho vplyvu na životné prostredie**

* + vplyv na prírodné prostredie, krajinu a okolie,
  + vplyv na obyvateľstvo a infraštruktúru,
  + kvalita vnútorného prostredia,
  + nesprávneho vypúšťania odpadovej vody, emisie spalín alebo nesprávneho zneškodňovania odpadov,
  + posúdenie príspevku k zlepšeniu stavu životného prostredia.

1. **CELOSPOLOČENSKÝ PRÍNOS STAVEBNÉHO DIELA**

**Prínos stavebného diela z hľadiska rozvoja obce, mesta, regiónu, Slovenska:**

* + hospodársky,
  + ekologický,
  + sociálny,
  + udržateľného rozvoja.